《送一灵上人归罗浮》
明代·程可则

罗浮仙窟宅，四百玉芙蓉。吾子今归去，栖迟第几峰？

云霞天半落，鸾鹤夜深逢。何日携筇返，同看万壑松。

作者简介：（1624—1673）明末清初广东南海人，字周量，一字湟溱，号石臞。少时从学于陈邦彦。入清，顺治九年会试第一，被排挤不得与殿试。十年后，试授中书。历兵部郎中、桂林知府。广交游，以诗文名世，与王士禛等交好。有《海日堂集》等。